32010R1126
L 318/14
SLUŽBENI LIST EUROPSKE UNIJE
UREDBA KOMISIJE (EU) br. 1126/2010
od 3. prosinca 2010.
o izmjeni Uredbe (EZ) br. 1547/2007 u vezi s produljenjem prijelaznog razdoblja za povlačenje Republike Kabo Verde s popisa zemalja korisnica posebnog dogovora za najnerazvijenije zemlje
EUROPSKA KOMISIJA,
uzimajući u obzir Ugovor o funkcioniranju Europske unije,
Uzimajući u obzir Uredbu Vijeća (EZ) br. 732/2008 od 22. srpnja 2008. o primjeni sustava općih carinskih povlastica za razdoblje od 1. siječnja 2009. do 31. prosinca 2011. i o izmjeni Uredbe (EZ) br. 552/97, (EZ) br. 1933/2006 i Uredbe Komisije (EZ) br. 1100/2006 i (EZ) br. 964/2007 (1), a posebno njihov članak 11. stavak 8.,
Budući da:
(1)
Republika Kabo Verde (dalje u tekstu: Kabo Verde) korisnica je posebnog dogovora za najnerazvijenije zemlje (poznat i kao program „Sve osim oružja” - Everything but Arms, EBA) u okviru sustava općih carinskih povlastica Unije.
(2)
Članak 11. stavak 8. Uredbe (EZ) br. 732/2008 predviđa povlačenje zemlje iz posebnog dogovora za najnerazvijenije zemlje, kad Ujedinjeni narodi isključe navedenu državu s popisa najmanje razvijenih zemalja. Taj članak također predviđa uspostavu prijelaznog razdoblja od najmanje tri godine prije nego što uklanjanje stupi na snagu.
(3)
Ujedinjeni narodi isključili su Kabo Verde s popisa najmanje razvijenih zemalja, s učinkom od 1. siječnja 2008. (2)
(4)
Uredba Komisije (EZ) br. 1547/2007 (3) predviđa uklanjanje Kabo Verdea s popisa zemalja korisnica posebnog dogovora za najnerazvijenije zemlje s učinkom od 1. siječnja 2011., nakon isteka trogodišnjeg prijelaznog razdoblja.
(5)
Prijelazno razdoblje odobreno na temelju Uredbe (EZ) br. 1547/2007, koje je došlo u vrijeme ekonomske krize, bilo je obilježeno smanjenim opsegom trgovine koji je kočio napore gospodarske diversifikacije Kabo Verdea. Stoga ovo prijelazno razdoblje nije dalo potrebno vrijeme da Kabo Verde prevlada prekomjerno oslanjanje na jedan ključni izvozni sektor i tako onemogući potencijalne štetne učinke uklanjanja iz sustava EBA. Ovo razdoblje treba stoga produljiti do 1. siječnja 2012.
(6)
Mjere predviđene ovom Uredbom u skladu su s mišljenjem Odbora za opće povlastice,
DONIJELA JE OVU UREDBU:
Članak 1.
Prilog 1. Uredbi (EZ) br. 1547/2007 zamjenjuje se sljedećim:
„Članak 1.
Republika Kabo Verde uklanja se s popisa zemalja korisnica posebnog dogovora za najnerazvijenije zemlje iz Priloga I. Uredbi (EZ) br. 732/2005, s učinkom od 1. siječnja 2012.”
Članak 2.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 3. prosinca 2010.